STS Education

STS Education eller STS Student Travel Schools, er et selskap som arrangerer og spesialiserer seg på språkreiser og utveksling av elever fra videregående skoler og høyere utdanning i utlandet. STS ble grunnlagt i Gøteborg i 1958 av Lars Magnusson, og var i 2019 etablert i 17 land, med hovedkontor i Gøteborg. I Norge ligger kontorene ved Solli Plass i Oslo.

STS Education arrangerer utenlandsbaserte utdanninger på en rekke ulike nivåer, for studenter mellom 10 og 50+ år, med varighet med alt fra en uke til flere år.

 STS Språkreiser tilbyr ungdommer mellom 10 og 19 år å dra på språkreiser på 2-4 uker. Reisene går til ulike land i Europa, Asia, USA og Canada.
 STS High School arrangerer internasjonal elevutveksling. Elever på videregående (vanligvis i andreklasse) tilbringer et helt, eller et halvt skoleår som utvekslingselever i blant annet  USA, Canada, Australia, England, New Zealand, Spania, Tyskland, Japan, Italia, Frankrike og Argentina.
 STS Study Abroad samarbeider med utenlandske universiteter og college. Det er mulig å ta både Diploma og Certificate-utdannelser, så vel som Bachelor- og Mastergrader.
 Tidligere hadde STS også et Au Pair program, men dette eksisterer nå kun i Sverige.

STS Education tar også imot elever fra hele verden som kommer til Norge og jobber med å finne vertsfamilier til dem.

Referanser 

Svenske reiseselskaper